**УЧЕБНА ПРОГРАМА ПО БЪЛГАРСКИ ЕЗИК И ЛИТЕРАТУРА ЗА 2. КЛАС**

**(ИЗБИРАЕМИ УЧЕБНИ ЧАСОВЕ)**

**КРАТКО ПРЕДСТАВЯНЕ НА УЧЕБНАТА ПРОГРАМА**

Учебната програма по български език и литература за избираемите учебни часове във 2. клас е изготвена в пълно съответствие с изискванията, заложени в учебната програма по български език и литература за общообразователна подготовка. Насочена е към затвърдяване и задълбочаване на знанията, уменията и отношенията, свързани с езиковите, литературните и комуникативноречевите компетентности на учениците.

Целите на обучението по български език и литература в избираемите учебни часове във 2. клас са ориентирани към:

* усъвършенстване на уменията на учениците да говорят и четат правилно и изразително, да пишат грамотно и четливо;
* разширяване в практически план на началните знания за езиковите и речевите единици: звукови промени, части на речта, видове изречения по цел на изказване;
* задълбочаване на емпирично равнище на знанията за някои правоговорни, правописни и пунктуационни норми;
* разширяване на уменията за възприемане, осмисляне и интерпретиране на определени литературни жанрове (приказка, басня, народна песен, разказ, гатанка), откриване на различни фигури на речта и компоненти на литературното произведение;
* развиване на уменията за ориентиране в комуникативната ситуация и за устно и писмено създаване на текст.

Обучението по български език и литература (избираеми учебни часове) във 2. клас се осъществява в рамките на 1 час седмично, 32 часа годишно. Учебното съдържание е отразено в примерното годишно разпределение.

**ОЧАКВАНИ РЕЗУЛТАТИ ОТ ОБУЧЕНИЕТО В КРАЯ НА КЛАСА**

|  |  |
| --- | --- |
| **Области на компетентност** | **Знания, умения, отношения** |
| *Езикови компетентности* | * Прави проверка на правописа на гласни в неударена сричка, на звучни съгласни пред беззвучни и в края на думата. * Използва азбучен ред. * Разпознава съобщително и въпросително изречение, оформя ги пунктуационно правилно. * Разпознава глагол, съществително име и прилагателно име като части на речта. * Определя числото на глагола. * Определя вида, рода и числото на съществителното име. * Съгласува прилагателното и съществителното по род и число. |
| *Комуникативноречеви компетентности* | * Уместно употребява езиковите средства според комуникативната ситуация. * Озаглавява собствен и чужд текст. * Прави кратко писмено описание. * Преразказва устно съдържанието на кратък художествен текст. |
| *Литературни компетентности* | * Чете правилно и с подходяща интонация литературен текст. * Чете с разбиране художествен и нехудожествен текст. * Различава басня и народна песен от други литературни и фолклорни произведения. * Отговаря на въпроси по съдържанието на произведението. * Открива повторение и изброяване в произведения. |

**СПЕЦИФИЧНИ МЕТОДИ И ФОРМИ ЗА ОЦЕНЯВАНЕ НА ПОСТИЖЕНИЯТА НА УЧЕНИЦИТЕ**

Постиженията на учениците се оценяват устно или писмено във всеки учебен час. Оценката е качествена, формираща и е подкрепена от самооценката на ученика.

**МЕТОДИЧЕСКИ НАСОКИ**

Урокът по български език и литература в избираемите учебни часове във 2. клас се отличава със специфична структура. Целта му е насочена към обобщение и интегриране на знанията и компетентностите. Ето защо той се изгражда на основата на следните примерни компоненти:

* Актуализация на опорни знания и умения;
* Пренос на уменията в нов контекст;
* Самостоятелно решаване на задачи;
* Създаване на вътрешнопредметни връзки;
* Обобщение и интерпретация;
* Задаване на домашна работа (по преценка на учителя).

Учебното съдържание за избираемите учебни часове е представено в учебно помагало за избираеми учебни часове по български език и литература за 2. клас. Урочните единици са представени на разтвор, което гарантира плътност в урока. Учебното помагало съдържа допълнителни задачи и приложение, в което са включени примерни текстове за диктовка. Упражненията е добре да се използват диференцирано, според възможностите на учениците. По този начин се стимулира дейността на всяко дете и то се мотивира за успешна учебна дейност.

**УТВЪРДИЛ:**

Директор: …………………………………

*(Име, фамилия, подпис)*

**ГОДИШНО ТЕМАТИЧНО РАЗПРЕДЕЛЕНИЕ  
ПО БЪЛГАРСКИ ЕЗИК И ЛИТЕРАТУРА ЗА 2. КЛАС  
ЗА ИЗБИРАЕМИТЕ УЧЕБНИ ЧАСОВЕ  
*(първи вариант)***

**Годишен хорариум: 32 ч.  
Седмичен хорариум: 1 ч.**

**ПЪРВИ УЧЕБЕН СРОК – 18 седмици X 1 час седмично = 18 часа**

|  |  |  |  |  |  |
| --- | --- | --- | --- | --- | --- |
| **№ по ред** | **Учебна седмица по ред** | **Тема на урочната единица** | **Очаквани резултати от обучението** | **Методи за работа** | **Бележки/ коментари** |
| (1) | (2) | (3) | (4) | (5) | (6) |
| 1 | 1 | Обичам моята родина | Отразява впечатлението си от самостоятелно прочетено произведение. Доказва разбиране на въпроси по съдържанието на произведение. | Четене с разбиране на текст. Озаглавяване на текст. Препис на откъс от стихотворение. |  |
| 2 | 2 | Изречение | Отделя изреченията в текста, като означава началото и края им.  Образува изречения от свободен набор от думи. Пише графически правилно ръкописните букви и правилно ги свързва в думи и изречения. | Подреждане на думи в изречения. Създаване на изречения по графичен модел. Отделяне на изречения в текст. Препис на текст. Диктовка. |  |
| 3 | 3 | Звук и буква | Ориентира се в системните отношения в езика: звук – буква – дума – изречение – текст.  Разграничава гласни и съгласни звукове. | Определяне на броя на звуковете и сричките в думи. Образуване на думи от разбъркани срички. Тестова задача. Диктовка. |  |

| (1) | (2) | (3) | (4) | (5) | (6) |
| --- | --- | --- | --- | --- | --- |
| 4 | 4 | Български народни приказки | Отразява впечатлението си от самостоятелно прочетено произведение. Доказва разбиране на въпроси по съдържанието на произведение. Коментира постъпките на героите в произведението. | Четене на текст. Въпроси по съдържанието на текста и такива, които изискват аргументиране на мнение за героите на основата на текста. |  |
| 5 | 5 | Как да подреждам думите по азбучен ред | Използва азбучен ред. Обяснява лексикалното значение на думи от активния речник. Познава учебни речници. | Подреждане на думи по азбучен ред по втората буква. Свързване на дума с нейното значение. |  |
| 6 | 6 | Как откривам ударената сричка в думата | Разграничава ударена от неударена сричка и знака за ударение. Разграничава думите с ударение от думите без ударение. Познава начина за правописна проверка на гласни в неударена сричка. | Откриване и поставяне на ударението в думи. Попълване на пропуснати букви. Съставяне на текст по картина. |  |
| 7 | 7 | Как деля гласните звукове на тесни и широки | Открива в корелативни двойки тесните и широките гласни звукове. Познава начина за правописна проверка на гласни в неударена сричка. | Разпознаване на тесните и широките гласни. Откриване на сгрешена буква на неударена гласна. Попълване на пропуснати букви в думи. Препис и озаглавяване на текст. |  |
| 7 | 8 | Как деля съгласните звукове на звучни и беззвучни | Сравнява основните корелативни двойки съгласни звукове по признака звучност – беззвучност. Открива звуковата промяна на звучни съгласни пред беззвучни. Познава начини за правописна проверка на звучни съгласни в края на думата. | Определяне на съгласния звук като звучен или беззвучен. Образуване на думи чрез замяна на съгласен звук. Тестови задачи. Писане на текст под диктовка. |  |
| 9 | 9 | Как се пишат гласните и съгласните звукове | Познава начина за правописна проверка на гласни в неударена сричка. Познава начини за правописна проверка на звучни съгласни в края на думата и пред беззвучни. | Правописна проверка на гласен в неударена сричка и на звучен съгласен в краесловие. Попълване на пропуснати букви. Затвърдяване на правилото за правопис на *йо* и *ьо.* |  |
| 10 | 10 | Приказки на народите | Отразява впечатлението си от самостоятелно прочетено произведение. Доказва разбиране на въпроси по съдържанието на произведение. Коментира постъпките на героите в произведението. | Четене на текст с разбиране. Въпроси по съдържанието на текста и такива, които изискват аргументиране на мнение за героите на основата на текста. |  |
| 11 | 11 | Басните на Езоп | Разпознава баснята по осмиваните човешки недостатъци и поуката, свързана с тях. Отразява впечатлението си от самостоятелно прочетено произведение. Доказва разбиране на въпроси по съдържанието на произведение. Коментира постъпките на героите в произведението. | Четене на текст с разбиране. Въпроси по съдържанието на текста и такива, които изискват аргументиране на мнение за героите на основата на текста. Извеждане на поуката от баснята. |  |
| 12 | 12 | Как разпознавам съобщително изречение | Разпознава съобщително изречение. Употребява уместно съобщително изречение. | Четене на текст с разбиране. Правилно пунктуационно оформяне на съобщително изречение. Допълване на изречения с подходяща дума. Писане на текст под диктовка. |  |
| 13 | 13 | Как разпознавам въпросително изречение | Разпознава въпросително изречение. Знае различни начини за образуване на въпросително изречение. Преобразува съобщително изречение във въпросително и обратно. Употребява уместно въпросително изречение. | Четене на текст с разбиране. Преобразуване на съобщително изречение във въпросително по няколко начина. Попълване на въпросителни думи в изречение. Отделяне на изречения в текст. |  |
| 14 | 14 | Коледа е! | Чете с разбиране и интонационно правилно кратък текст. Осмисля текста на народната песен като фолклорно произведение. | Четене с разбиране на кратък текст. Тестови задачи. Отговор на въпроси по текста. |  |
| 15 | 15 | В очакване на Новата година | Отразява впечатлението си от самостоятелно прочетено произведение. Доказва разбиране на въпроси по съдържанието на произведение. Коментира постъпките на героите в произведението. | Четене на текст с разбиране. Въпроси по съдържанието на текста и такива, които изискват аргументиране на мнение за героите на основата на текста. |  |
| 16 | 16 | Как пренасям части от дума на нов ред | Пренася правилно многосрични думи. | Подчертаване на думите, които не се делят на части за пренасяне. Пренасяне на многосрични думи по два и повече от два начина. |  |
| 17 | 17 | Зимна радост | Отразява впечатлението си от самостоятелно прочетено произведение. Открива повторението в произведението. Доказва разбиране на въпроси по съдържанието на произведение. | Четене на текст с разбиране. Въпроси по съдържанието на текста и такива, които изискват аргументиране на мнение за героите. |  |
| 18 | 18 | Как определям числото на глагола | Познава глагола като част на речта. Разпознава числото на глагола. | Групиране на глаголи според числото им. Работа с многозначни думи. Свързване на съществително с подходящ глагол. Откриване на грешки при слято писане на частицата *се.* |  |

**ВТОРИ УЧЕБЕН СРОК − 14 седмици** Х **1 час седмично = 14 часа**

|  |  |  |  |  |  |
| --- | --- | --- | --- | --- | --- |
| **№ по ред** | **Учебна седмица по ред** | **Тема на урочната единица** | **Очаквани резултати от обучението** | **Методи за работа** | **Бележки/ коментари** |
| (1) | (2) | (3) | (5) | (7) | (9) |
| 19 | 19 | Как изговарям и пиша правилно глаголите | Изговаря и пише правилно глаголи в първо лице, единствено и множествено число и в трето лице, множествено число, сегашно време. | Допълване на изречения с подходящ глагол. Откриване и поправяне на неправилно написани глаголи. Диктовка. |  |
| 20 | 20 | Енциклопедия за деца | Отразява впечатлението си от самостоятелно прочетено познавателен текст.  Доказва разбиране на въпроси по съдържанието на текста. | Тестови задачи за диагностика на разбирането на нехудожествен текст. |  |
| 21 | 21 | Съществително нарицателно и съществително собствено име | Познава съществителното име като част на речта. Разграничава съществителни собствени и съществителни нарицателни имена. | Включване на съществителни нарицателни имена в съобщителни и въпросителни изречения. Образуване на съществителни собствени имена от нарицателни и обратно. Поправяне на правописни грешки при собствени имена. Устен разказ по дадено начало. Допълване на изречения. Образуване на умалителни съществителни имена. |  |
| 22 | 22 | Пролет мила, пъстроцветна | Отразява впечатлението си от самостоятелно прочетено произведение. Доказва разбиране на въпроси по съдържанието на произведение. Коментира постъпките на героите в произведението. | Четене на текст с разбиране. Въпроси по съдържанието на текста. Устно описание на растение с думи от текста. |  |
| 23 | 23 | Как откривам рода и числото на съществителното име | Определя вида, рода и числото на съществителното име. | Образуване на съществителни имена, определяне на род и число. Групиране на съществителни имена според тяхното число. Образуване на съществителни имена от глаголи. |  |

| (1) | (2) | (3) | (5) | (7) | (9) |
| --- | --- | --- | --- | --- | --- |
| 24 | 24 | За приятелството | Отразява впечатлението си от самостоятелно прочетено произведение.  Доказва разбиране на въпроси по съдържанието на произведение. | Четене с разбиране на разказ. Въпроси по съдържанието на текста и такива, които изискват аргументиране на мнение за героите на основата на текста. Ориентиране в идеята на разказа. |  |
| 25 | 25 | Разказ в стихове | Отразява впечатлението си от самостоятелно прочетено произведение.  Доказва разбиране на въпроси по съдържанието на произведение. Коментира постъпките на героите в произведението. | Четене с разбиране на текст. Писмен отговор на въпроси по текста. Тестови задачи. |  |
| 26 | 26 | Как съгласувам прилагателното име със съществителното | Разпознава прилагателното име като част на речта. Разпознава рода и числото на прилагателното име. Съгласува прилагателното и съществителното име по род и число. | Съгласуване на прилагателно със съществително. Определяне на род и число. Съставяне на словосъчетания с противоположно по значение прилагателно име. Четене с разбиране на гатанка. Съставяне на подходящи словосъчетания. |  |
| 27 | 27 | Как изговарям и пиша правилно прилагателните имена | Изговаря правилно прилагателни имена в мъжки род, при които в женски и в среден род и в множествено число изпада гласен звук *-ъ*. Пише правилно формите на прилагателните имена за мъжки, женски и среден род; за единствено и множествено число. | Заменяне на прилагателни с техни антоними. Образуване на прилагателни имена от съществителни. Допълване на пропуснати букви на гласен и съгласен звук. Правописна проверка. |  |
| 28 | 28 | Как описвам любимо животно | Прави кратко писмено описание на животно. | Съставяне на устно описание с помощта на ключови думи. Писмено оформяне на текста на описанието. Самопроверка по зададени критерии. |  |
| 29 | 29 | Какво научих за частите на речта | Употребява уместно глаголи, съществителни и прилагателни имена. | Определяне на глагола в група сродни думи. Допълване на изречения с подходящ глагол и прилагателно име. Свързване на глагол с подходящо съществително име. Определяне на рода и числото на съществителното и прилагателното име и на числото на глагола. Образуване на умалително съществително име и конструиране на изречение с него. |  |
| 30 | 30 | Какво научих за думите и изреченията в българския език | Изписва отделно предлози, съюзи, кратки форми на местоименията, отрицателна частица. Съгласува прилагателното име със съществителното по род и число. | Допълване на изречения с подходящ предлог или съюз. Съгласуване на прилагателно със съществително. Допълване на изречения с подходящ глагол. Образуване на глагол от съществително име. Съставяне на изречения по зададена комуникативна задача. |  |
| 31 | 31 | Очаквана ваканция | Отразява впечатлението си от самостоятелно прочетено произведение.  Доказва разбиране на въпроси по съдържанието на произведение. | Четене на стихотворение. Въпроси по съдържанието на текста. Аргументиране на мнение на основата на текста. Изразителен прочит на стихотворение. Съставяне на текст по зададена тема. |  |
| 32 | 32 | Обичам българската реч | Разпознава глагола, съществителното име и прилагателното име като части на речта. Разпознава различни по цел на изказване изречения. | Откриване на правописни грешки при думи с *й* и *и*. Съставяне на изречения с многозначни думи. Образуване на думи от други думи. Разпознаване на съществителни имена, прилагателни и глаголи. Съставяне на съобщителни и въпросителни изречения по зададена комуникативна задача. |  |

Изготвил: …………………………………………

*(Име, фамилия, подпис)*